151. löggjafarþing 2020–2021.

Þingskjal 1629 — 785. mál.

Svar

umhverfis- og auðlindaráðherra við fyrirspurn frá Jóni Gunnarssyni
um kostnað vegna rammaáætlunar.

Fyrirspurnin hljóðar svo:

Hver hefur kostnaður vegna rammaáætlunar verið frá árinu 2009, sundurliðað eftir árum og eftir stofnunum og ráðuneytum? Óskað er eftir því að svör taki mið af öllum kostnaði vegna verkefnisins í heild, jafnt beinum sem óbeinum kostnaði, svo sem vegna verkefna
stjórnar, faghópa og aðkeyptrar þjónustu.

Áætlun um vernd og orkunýtingu landsvæða – rammaáætlun – hefur verið í framkvæmd frá árinu 2009. Á tímabilinu 2009 til og með 2012 var áætlunin á ábyrgð ferðamála-, iðnaðar- og nýsköpunarráðherra og framkvæmd hennar í höndum Orkustofnunar, en frá árinu 2013 hefur hún verið á ábyrgð umhverfis- og auðlindaráðherra og framkvæmd hennar í höndum verkefnisstjórnar um vernd og orkunýtingu landsvæða í samræmi við lög nr. 48/2011, um verndar- og orkunýtingaráætlun.

Bókfærður kostnaður við framkvæmd áætlunarinnar hjá umhverfis- og auðlindaráðuneyt
inu og samkvæmt upplýsingum frá atvinnuvega- og nýsköpunarráðuneyti hefur verið sem hér segir:

Ár	Umhverfis- og auðlindaráðuneyti	Atvinnuvega- og nýsköpunarráðuneyti	Útgjöld alls
2009	27.081.007	27.081.007
2010	25.200.000	25.200.000
2011	25.000.000	25.000.000
2012	610.344	610.344
2013	18.583.930	1.045.024	19.628.954
2014	21.683.778	17.413.079	39.096.857
2015	139.398.138	3.481.756	142.879.894
2016	131.617.423	125.092	131.742.515
2017	29.465.032	29.465.032
2018	80.966.965	648.000	81.614.965
2019	50.954.489	442.000	51.396.489
2020	85.534.751	5.750.000	91.284.751
Alls	558.204.506	106.796.302	665.000.808

Bókfærður kostnaður felur í sér allan kostnað vegna vinnu stofnana, verkefnisstjórna, fag
hópa, alla aðkeypta þjónustu og endurgreiðslu útgjalda sem og bókfærða þjónustu sem ráðu
neyti veita við framkvæmd áætlunarinnar. Í framangreindum tölum er því ekki að finna annan óbeinan kostnað sem mögulega hefur fallið til við framkvæmd áætlunarinnar þar sem slíkur kostnaður er þá ekki bókfærður á verkefnið.